ddrg/super_eurlex huggingface dataset:
A Bizottság 348/2002/EK rendelete

(2002. február 25.)

a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályainak megállapításáról szóló 174/1999/EK rendelettől, valamint a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 800/1999/EK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 31. cikke (14) bekezdésére,

mivel:

(1) A legutóbb a 156/2002/EK rendelettel [3] módosított 174/1999/EK bizottsági rendelet [4] 6. cikke meghatározza a kiviteli engedélyek érvényességi idejét. A legutóbb a 2299/2001/EK rendelettel [5] módosított 800/1999/EK bizottsági rendelet [6] 18. cikkének (3) bekezdése meghatározza az alkalmazandó visszatérítési rátát, amennyiben az engedélyen megjelölt rendeltetési helyet nem tartják be.

(2) Az Európai Unió és Észtország között tárgyalások folynak a kereskedelem liberalizációjáról. Ezek a tárgyalások a 2002. július 1-jétől alkalmazandó engedményekre vonatkoznak. Az Észtországgal folytatott kereskedelem megzavarásnak elkerülése érdekében, és az engedmények tervezett időpontban történő alkalmazásának sérelme nélkül az engedélyek érvényességi idejét korlátozni kell, és meg kell hozni a szükséges intézkedéseket annak megakadályozása érdekében, hogy a más harmadik országokra vonatkozóan kiállított engedélyeket június 30-át követően az Észtországba irányuló kivitel során felhasználják.

(3) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet 6. cikke ellenére a visszatérítést előzetesen megállapító, rendeltetési helyként Észtországot megjelölő kiviteli engedélyek érvényességi ideje legkésőbb 2002. június 30-án jár le.

2. cikk

A 800/1999/EK rendelet 18. cikkének (3) bekezdése ellenére a 7. rovatban Észtországtól eltérő rendeltetési helyet feltüntető, 2002. július 1-jét követően Észtországba irányuló kivitel során felhasznált engedélyek után visszatérítés nem fizethető.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a hatályba lépésének napjától kérelmezett engedélyekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 25-én.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 25., 2002.1.29., 24. o.

[4] HL L 20., 1999.1.27., 8. o.

[5] HL L 308., 2001.11.27., 19. o.

[6] HL L 102., 1999.4.17., 11. o.

--------------------------------------------------
A Bizottság 680/2002/EK rendelete

(2002. április 19.)

a cukorágazat piacának közös szervezéséről szóló 1260/2001/EK tanácsi rendelet V. mellékletének módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a cukorágazat piacának közös szervezéséről szóló, 2001. június 19-i 1260/2001/EK tanácsi rendeletre [1] és különösen annak 27. cikke (15) bekezdésére,

mivel:

(1) Az 1260/2001/EK rendelet 27. cikke rendelkezik a rendeletben említett bizonyos termékek esetében nyújtandó export-visszatérítésről, amennyiben azokat az V. mellékletében felsorolt áruk formájában exportálják.

(2) A vám- és statisztikai nómenklatúráról és a közös vámtarifáról szóló 2658/87/EGK tanácsi rendelet I. mellékletének módosításáról szóló, 2001. augusztus 6-i 2031/2001/EK bizottsági rendelet [2] módosítja a Kombinált Nómenklatúrát, különösen az 1260/2001/EK rendelet 1. cikkében említett termékek feldolgozásával készült egyes termékek esetében.

(3) Az 1260/2001/EK rendelet V. mellékletében szereplő áruk jegyzékét következésképpen módosítani szükséges.

(4) A módosításokat a 2031/2001/EK rendelettel egyidejűleg kell alkalmazni.

(5) Az e rendeletben foglalt rendelkezések összhangban vannak a Cukoripari Irányítóbizottság véleményével,

ELFOGADTA EZT A RENDELETET:

1. cikk

Az 1260/2001/EK rendelet V. melléklete e rendelet mellékletének megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Rendelkezéseit 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. április 19-én.

a Bizottság részéről

Franz Fischler

a Bizottság tagja

[1] HL L 178., 2001.6.30., 1. o.

[2] HL L 279., 2001.10.23., 1. o.

--------------------------------------------------

MELLÉKLET

Az 1260/2001/EK rendelet V. mellékletében az

"190530 | –Édes biscuit; goffri és ostya" |

sor helyébe a következő lép:

| "–Édes biscuit; goffri és ostya: |

190531 | –Édes biscuit |

190532 | –Goffri és ostya." |

--------------------------------------------------
A Bizottság 1097/2002/EK rendelete

(2002. június 24.)

az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről (Queso de Murcia al vino – Queso de Murcia)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) A 2081/92/EGK rendelet 5. cikkével összhangban Spanyolország kérelmet nyújtott be a Bizottsághoz a "Queso de Murcia al vino" és "Queso de Murcia" elnevezések eredetmegjelölésként történő bejegyzésére.

(2) Az említett rendelet 6. cikkének (1) bekezdése alapján megállapítást nyert, hogy a kérelmek megfelelnek a rendeletben foglalt valamennyi előírásnak, és a rendelet 4. cikkével összhangban az összes szükséges információt tartalmazzák.

(3) A rendelet mellékletében szereplő elnevezéseknek az Európai Közösségek Hivatalos Lapjában [3] való közzétételét követően a Bizottsághoz nem érkezett semmilyen, a 2081/92/EGK rendelet 7. cikke szerinti kifogás az elnevezésekre vonatkozóan.

(4) Az elnevezéseket következésképpen be kell jegyezni az "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba, és ezáltal azok a Közösség egész területén eredetmegjelölésként oltalmat élveznek.

(5) E rendelet melléklete kiegészíti a legutóbb a 465/2002/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő elnevezésekkel egészül ki, és azokat, mint oltalom alatt álló eredetmegjelöléseket (OEM), bejegyzik a 2081/92/EGK rendelet 6. cikkének (3) bekezdésében foglalt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba.

2. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. június 24-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 248., 2001.9.6., 3. o.

[4] HL L 142., 2002.5.31., 27. o.

[5] HL L 327., 1996.12.17., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Sajt

SPANYOLORSZÁG

- Queso de Murcia al vino (OEM)

- Queso de Murcia (OEM).

--------------------------------------------------
A Bizottság 1113/2002/EK rendelete

(2002. június 26.)

a 2092/91/EGK tanácsi rendelet 11. cikke szerinti, harmadik országokból származó importhoz szükséges ellenőrzési tanúsítványra vonatkozó rendelkezések végrehajtása részletes szabályainak megállapításáról szóló 1788/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 473/2002/EK bizottsági rendelettel [1] módosított, a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EGK tanácsi rendeletre [2] és különösen annak 11. cikke (3) bekezdése b) pontjára és (4) bekezdésére,

mivel:

(1) Az 1788/2001/EK bizottsági rendelet [3] az importált termékekre vonatkozóan a 3457/92/EGK bizottsági rendelet [4] által bevezetett tanúsítvány helyébe lépő új ellenőrzési tanúsítványt vezet be, és úgy rendelkezik, hogy az új tanúsítványt 2002. július 1-jétől alkalmazni kell azokra a termékekre, amelyeket a 2092/91/EGK rendelet 11. cikke (1) és (6) bekezdésében meghatározott eljárások szerint importáltak.

(2) A 2002. július 1-jei dátumra készülő számos tagállamnak azonban bizonyos technikai nehézségei és kétségei merültek fel az 1788/2001/EK rendelet végrehajtásával kapcsolatban. Az átláthatóság érdekében és a zavarok elkerülése érdekében ezeket a problémákat az új tanúsítvány alkalmazását megelőzően meg kell oldani.

(3) Célszerű ezért az 1788/2001/EK rendelettel bevezetett új tanúsítvány alkalmazása kezdetének időpontját elhalasztani.

(4) Az e rendeletben előírt intézkedések összhangban vannak a 2092/91/EGK rendelet 14. cikkében említett bizottság véleményével,

ELFOGADTA EZT A RENDELETET:

1. cikk

Az 1788/2001/EK rendelet a következőképpen módosul:

(1) A 8. cikkben a "2002. július 1-jétől" időpont helyébe a "2002. november 1-jétől" időpont lép.

(2) A 9. cikkben a "2002. július 1-jétől" időpont helyébe a "2002. november 1-jétől" időpont lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. június 26-án.

a Bizottság részéről

Franz Fischler

a Bizottság tagja

[1] HL L 75., 2002.3.16., 21. o.

[2] HL L 198., 1991.7.22., 1. o.

[3] HL L 243., 2001.9.13., 3. o.

[4] HL L 350., 1992.12.1., 56. o.

--------------------------------------------------
A Tanács 1750/2002/EK, Euratom rendelete

(2002. szeptember 30.)

az Európai Közösségeket illető adó alkalmazási feltételeinek és eljárásának megállapításáról szóló 260/68/Euratom, ESZAK, EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 291. cikkére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére,

tekintettel a Bizottság javaslatára,

mivel:

(1) A legutóbb a 2459/98/EK, ESZAK, Euratom rendelettel [1] módosított 260/68/EGK, Euratom, ESZAK rendeletet [2] módosítani kell, hogy figyelembe vegye az Európai Közösségek az Európai Közösségek Bizottságában létesített álláshelyre kinevezett tisztviselőinek szolgálati viszonyát megszüntető különleges intézkedéseknek a Bizottság reformjával összefüggő bevezetéséről szóló, 2002. szeptember 30-i 1746/2002/EK, Euratom tanácsi rendeletet [3].

(2) A legutóbb a 2459/98/EK, ESZAK, Euratom rendelettel módosított 260/68/EGK, Euratom, ESZAK rendeletet módosítani kell, hogy figyelembe vegye az Európai Közösségek az Európai Unió Tanácsában létesített álláshelyre kinevezett tisztviselőinek szolgálati viszonyát megszüntető különleges intézkedéseknek az intézmény reformjával összefüggő bevezetéséről szóló, 2002. szeptember 30-i 1747/2002/EK, Euratom tanácsi rendeletet [4].

(3) A legutóbb a 2459/98/EK, ESZAK, Euratom rendelettel módosított 260/68/EGK, Euratom, ESZAK rendeletet módosítani kell, hogy figyelembe vegye az Európai Közösségek az Európai Parlamentben létesített álláshelyre kinevezett tisztviselőinek és az Európai Parlament politikai csoportjaiban dolgozó ideiglenesen megbízott tisztviselőinek szolgálati viszonyát megszüntető különleges intézkedéseknek az intézmény reformjával összefüggő bevezetéséről szóló, 2002. szeptember 30-i 1748/2002/EK, Euratom tanácsi rendeletet [5],

ELFOGADTA EZT A RENDELETET:

1. cikk

A 260/68/EGK, Euratom, ESZAK rendelet 2. cikke a következő tizenhatodik, tizenhetedik és tizennyolcadik francia bekezdéssel egészül ki:

"– a szolgálat befejezése esetében az 1746/2002/EK, Euratom rendelet 4. cikke szerint előírt juttatásra jogosult személyek,

– a szolgálat befejezése esetében az 1747/2002/EK, Euratom rendelet 4. cikke szerint előírt juttatásra jogosult személyek,

– a szolgálat befejezése esetében az 1748/2002/EK, Euratom rendelet 4. cikke szerint előírt juttatásra jogosult személyek."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet az egyes kiegészített francia bekezdésekre tekintettel az 1. cikkben említett egyes rendeletek hatálybalépésének vonatkozó napjától kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. szeptember 30-án.

a Tanács részéről

az elnök

P. S. Møller

[1] HL L 307., 1998.11.17., 3. o.

[2] HL L 56., 1968.3.4., 8. o.

[3] HL L 264., 2002.10.2., 1. o.

[4] HL L 264., 2002.10.2., 5. o.

[5] HL L 264., 2002.10.2., 9. o.

--------------------------------------------------
A Bizottság 1823/2002/EK rendelete

(2002. október 11.)

az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről és a 467/2001/EK tanácsi rendelet hatályon kívül helyezéséről szóló 881/2002/EK tanácsi rendelet ötödik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1754/2002/EK bizottsági rendelettel [1] módosított, az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló 467/2001/EK tanácsi rendelet hatályon kívül helyezéséről szóló, 2002. május 27-i 881/2002/EK tanácsi rendeletre [2], és különösen annak 7. cikke (1) bekezdésének első francia bekezdésére,

mivel:

(1) A 881/2002/EK rendelet I. melléklete felsorolja azon személyeket, csoportokat és szervezeteket, akik vagy amelyek pénzkészleteit és gazdasági forrásait a fenti rendelet alapján befagyasztják.

(2) A Szankcióbizottság 2002. október 10-én úgy határozott, hogy módosítja azon személyek, csoportok és szervezetek jegyzékét, akikre vagy amelyekre a pénzkészletek és gazdasági források befagyasztása vonatkozik, és ezért az I. mellékletet ennek megfelelően módosítani kell.

(3) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,

ELFOGADTA EZT A RENDELETET:

1. cikk

A 881/2002/EK rendelet I. melléklete e rendelet mellékletének megfelelően módosul.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 11-én.

a Bizottság részéről

Christopher Patten

a Bizottság tagja

[1] HL L 264., 2002.10.2., 23. o.

[2] HL L 139., 2002.5.29., 9. o.

--------------------------------------------------

MELLÉKLET

A 881/2002/EK rendelet I. melléklete a következőképpen módosul:

A "Jogi személyek, csoportok és szervezetek" cím alatt a következő jogi személyekkel, csoportokkal és szervezetekkel egészül ki:

1. Moroccan Islamic Combatant Group (más néven GICM vagy Groupe Islamique Combattant Marocain)

2. Tunisian Combatant Group (más néven GCT vagy Groupe Combattant Tunisien).

--------------------------------------------------
A TANÁCS 1824/2002/EK RENDELETE

(2002. október 8.)

az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

(1) A Tanács a 2505/96/EK rendelettel[1] közösségi vámkontingenseket nyitott egyes mezőgazdasági és ipari termékekre. A kérdéses termékek iránti közösségi keresletet a legkedvezőbb feltételekkel kell kielégíteni. Ezért 2002. július 1-jétől kezdődően a megfelelő mennyiségekre nulla vámtétellel közösségi vámkontingenseket kell nyitni, ugyanakkor el kell kerülni e termékek piacának megzavarását.

(2) A 2505/96/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 2505/96/EK rendelet I. melléklete az e rendelet mellékletében felsorolt vámkontingensekkel egészül ki.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 2002. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 2002. október 8-án.

a Tanács részéről

az elnök

T. PEDERSEN

MELLÉKLET

Tételszám KN-kód TARIC-kód Árumegnevezés Kontingens mennyisége Kontingens vámtétele (%) Kontingens alkalmazásának ideje

09.2610 ex 2925 20 00 20 (Klórmetilén) dimetil-ammónium-klorid 25 tonna 0 2002.7.1.-12.31.

09.2976 ex 8407 90 10 10 250 cm3-t meg nem haladó hengerűrtartalmú, négyütemű benzinmotor a 8433 11 alszám alá tartozó fűnyíró gép gyártásáhoza 650 000 egység 0 2002.7.1.-2003.6.30.

a E meghatározott célra történő felhasználás ellenőrzése a vonatkozó közösségi rendelkezések szerint történik.

[1] HL L 345., 1996.12.31., 1. o. A legutóbb az 1578/2002/EK bizottsági rendelettel (HL L 236., 2002.9.4., 3. o.) módosított rendelet.
A TANÁCS 2151/2002/EK RENDELETE

(2002. november 28.)

a komlóra vonatkozó különleges ideiglenes intézkedések bevezetéséről szóló 1098/98/EK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a Bizottság javaslatára,

tekintettel a komló piacának közös szervezéséről szóló, 1971. július 26-i 1696/71/EGK tanácsi rendeletre[1] és különösen annak 16a. cikkére,

mivel:

(1) A komlópiacon jelentkező felesleg kiküszöbölésére az 1098/98/EK rendelet[2] különleges ideiglenes intézkedéseket vezet be az 1696/71/EGK rendelet 16a. cikkében meghatározott eljárással összhangban. Így azokban a tagállamokban, amelyek e különleges intézkedések alkalmazása mellett döntenek, a termelői csoportok - a 2002. évi betakarításig bezárólag - a komlótermő területek átmeneti pihentetéséhez és/vagy végleges kiirtásához folyamodhatnak.

(2) Bár a Tanács által elfogadott ötéves program első négy évében a különleges pihentetési és kivágási intézkedések alkalmazásának eredményeképpen a komlótermő területek 10 %-kal csökkentek 1997-hez képest, további erőfeszítésekre van szükség a piaci egyensúly megőrzéséhez, és az intézkedéseket további egy évig érvényben kell tartani.

(3) Az 1098/98/EK rendelet 2. és 4. cikkét ezért módosítani kell,

ELFOGADTA EZT A RENDELETET:

1. cikk

Az 1098/98/EK rendelet a következőképpen módosul:

1. a 2. cikk (1) bekezdésében:

- az első albekezdésben a "2002. évi betakarításig" szövegrész helyébe a "2003. évi betakarításig" lép,

- a második albekezdésben a "2003. évi betakarítás" szövegrész helyébe a "2004. évi betakarítás" lép;

2. a 4. cikk második albekezdése helyébe a következő szöveg lép:

"Ezt a rendelet az 1988. évi betakarítástól a 2004. évi betakarításig kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 28-án.

a Tanács részéről

az elnök

M. FISCHER BOEL

[1] HL L 175., 1971.8.4., 1. o. A legutóbb az 1514/2001/EK (HL L 201., 2001.7.26., 8. o.) rendelettel módosított rendelet.

[2] HL L 157., 1998.5.25., 7. o.
A BIZOTTSÁG 2060/2002/EK RENDELETE

(2002. november 20.)

a kukoricakeményítő-előállítás melléktermékeinek az Amerikai Egyesült Államokból történő behozatala tekintetében előírt engedélyekről szóló 2019/94/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1666/2000/EK rendelettel[1] módosított, a gabona piacának közös szervezéséről szóló, 1992. június 20-i 1766/92/EGK tanácsi rendeletre[2] és különösen annak 9. cikke (2) bekezdésére,

mivel:

(1) A 396/96/EK rendelettel[3] módosított, a kukoricakeményítő-előállítás melléktermékeinek az Amerikai Egyesült Államokból történő behozataláról szóló, 1994. augusztus 2-i 2019/94/EK bizottsági rendelet[4] meghatározza azokat a különleges rendelkezéseket, melyek biztosítják, hogy a behozott termék megegyezzen a vámtarifában elfogadott meghatározásával. E rendelkezések tartalmaznak egy igazolást, melyet az Egyesült Államok nedves őrlést alkalmazó iparága állít ki.

(2) Az ezen igazolás kiállításáért felelős hivatal megváltozott. Az igazoláson található nevet és címet ennek megfelelően módosítani kell. A kiállítás napját szintén fel kell tüntetni az igazoláson.

(3) Rendelkezéseket kell hozni arra az átmeneti időszakra, amelynek során az e rendelet hatálybalépése előtt kiállított igazolások felhasználhatók.

(4) A 2019/94/EK rendeletet ezért módosítani kell.

(5) Az e rendeletben foglalt rendelkezések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2019/94/EK rendelet mellékletében a "megfelelőségi igazolás" formanyomtatványának helyébe az e rendelet mellékletében található formanyomtatvány lép.

2. cikk

A 2019/94/EK rendelet értelmében az e rendelet hatálybalépése előtt kiállított igazolások továbbra is érvényesek.

Ez a rendelet az Európai Közösségek Hivatalos Lapjában való kihirdetését követő tizedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. november 20-án.

a Bizottság részéről

Franz FISCHLER

a Bizottság tagja

ANEXO - BILAG - ANHANG - - ANNEX - ANNEXE - ALLEGATO - BIJLAGE - ANEXO - LIITE - BILAGA

[pic]

[1] HL L 193., 2000.7.29., 1. o.

[2] HL L 181., 1992.7.1., 21. o.

[3] HL L 54., 1996.3.5., 22. o.

[4]

HL L 203., 1994.8.6., 5. o.